CELEX: C2004/094/30
Language: da
Date: 2004-04-17 00:00:00
Title: Domstolens kendelse (Tredje Afdeling) af 3. marts 2004 i sag C-395/02, Transport Service NV mod Belgische Staat og Bea Cars BVBA anmodning om præjudiciel afgørelse indgivet af Rechtbank van eerste aanleg, Antwerpen

17.4.2004   
            
            
               DA
            
            
               Den Europæiske Unions Tidende
            
            
               C 94/15
            
         
      DOMSTOLENS KENDELSE
   
   (Tredje Afdeling)
   af 3. marts 2004
   i sag C-395/02, Transport Service NV mod Belgische Staat og Bea Cars BVBA anmodning om præjudiciel afgørelse indgivet af Rechtbank van eerste aanleg, Antwerpen (1)
   
   (Procesreglementets artikel 104, stk. 3 - første og sjette momsdirektiv - princippet om fiskal neutralitet - moms pålægges i alle fremstillings- og omsætningsled - opkrævning)
   (2004/C 94/30)
   Processprog: nederlandsk
   I sag C-395/02, angående en anmodning, som Rechtbank van eerste aanleg, Antwerpen (Belgien), i medfør af traktatens artikel 234 EF har indgivet til Domstolen for i den for nævnte ret verserende sag Transport Service NV mod Belgische Staat og Bea Cars BVBA at opnå en præjudiciel afgørelse vedrørende fortolkningen af princippet om fiskal neutralitet med hensyn til det fælles merværdiafgiftssystem, har Domstolen (Tredje Afdeling), sammensat af afdelingsformanden, C. Gulmann, og dommerne S. von Bahr (refererende dommer) og R. Silva de Lapuerta; generaladvokat: L.A. Geelhoed; justitssekretær: R. Grass, den 3. marts 2004 afsagt kendelse, hvis konklusion lyder således:
   Princippet om fiskal neutralitet med hensyn til det fælles merværdiafgiftssystem er ikke til hinder for, at en medlemsstat efterfølgende opkræver merværdiafgift af en afgiftspligtig, der med urette har faktureret en levering af goder under fritagelse for denne afgift. Det er i den forbindelse uden betydning, om merværdiafgiften af det senere salg af de pågældende goder til den endelige forbruger er blevet indbetalt til statskassen.
   
      (1)  EFT C 7 af 11.1.2003.